Маңғыстауда адам папиломасы вирусына қарсы екпені 153 жасөпірім қыз салдырды
DATE: 17:25, 03 Қазан 2024 | GMT +5
TITLE: Маңғыстауда адам папиломасы вирусына қарсы екпені 153 жасөпірім қыз салдырды
URL: https://kaz.inform.kz/news/mangistauda-adam-papilomasi-virusina-karsi-ekpen-153-zhasoprm-kiz-saldirdi-9480a2/
META: DATE: 17:25, 03 Қазан 2024 | GMT +5
TOTAL WORDS: 153
AUTHOR(S):
TEXT: — Біз бүгін 6-сыныпта оқитын қызыма екпе салдыруға келдік. Бұл вакцина «жатыр мойны обырының» және басқа да адам папиломасы вирусы арқылы пайда болатын қатерлі дерттердің алдын-алуға көмектеседі. Менің ойымша, алдын алу шарасын жүргізген дұрыс. Біз балаларымыздың денсаулығын жастайынан ойлауымыз қажет, — дейді ата-аналардың бірі Жанель Рысқалиева. Фото: Маңғыстау облыстық санитарлық-эпидемиологиялық бақылау департаменті. Мамандардың мәліметінше, қазақстанда жыл сайын жатыр мойны обырының 1900-ге жуық жаңа жағдайлары тіркеліп отыр. Бір жылда 600-ден астам әйел осы аурудан көз жұмады. Елімізде жатыр мойны обыры барлық жастағы әйелдер арасындағы сүт безінің обырынан кейінгі кең таралған қатерлі ауру. Фото: Маңғыстау облыстық санитарлық-эпидемиологиялық бақылау департаменті. — Адам папилломасы вирусы — терінің және дененің әр түрлі бөліктерінің шырышты қабықтарын зақымдайтын вирустар тобы. Оның кей түрлері емделмеген жағдайда 10-15 жылда жатыр мойны ісігіне әкеледі, - дейді Маңғыстау облысының санитариялық-эпидемиологиялық бақылау департаменті, инфекциялық және паразитарлық ауруларды эпидемиологиялық қадағалау бөлімінің басшысы Гулшат Шорбасова. Бұған дейін, Ақтаудың іргесінде картаға кірмеген аты жоқ ауыл барын жазған болатынбыз
